PMIndiaData/PMIndiaSum huggingface dataset:
২০১৯ নবেম্বর ৯দা কারতারপুর কোরিদোরদা প্রধান মন্ত্রীনা ইন্তেগ্রেতেদ চেক পোস্ত হাংদোক্কনি

২০১৯ নবেম্বর ৯দা পঞ্জাবকী গুরদাসপুরগী দেরা বাবা নানকতা কারতারপুর কোরিদোরদা প্রধান মন্ত্রী নরেন্দ্র মোদীনা ইন্তেগ্রেতেদ চেক পোস্ত হাংদোক্কনি । সুলতানপুর লোধিদা লৈবা বের সাহিব গুরুদৱারাদা প্রধান মন্ত্রী লাই খুরুমগনি । তুংদা প্রধান মন্ত্রীনা দেরা বাবা নানক্ত মীয়ামগী থৌরম অমা শরুক য়াগনি । আই সি পি হাংদোকপা অসিনা ভারতকী লাইখুরুম্বা মীওইশিং পাকিস্থানগী কারতারপুর সাহিবতা চৎপদা খুদোংচাহনগনি । দেরা বাবা নানক, মালেমগী ঙমখৈ, জিরো পোইন্তদা কারতারপুর সাহিব থবক হৌনবা ২০১৯গী ওক্তোবর ২৪দা ভারত অমসুং পাকিস্থান য়ানচে খুৎয়েক পীনখিবনি। লৈবাক শীনবা থুংনা অমসুং মালেম শীনবা থুংনা শ্রী গুরু নানক দেব জিগী ৫৫০শুবা মপোক নুমিৎ পাংথোক্নবা ২০১৮গী নবেম্বর ২২দা কেন্দ্রগী মন্ত্রীমন্দলনা ৱারেপ লৌখিবনি । ভারত্তগী লাইখুরুম্বা মীওইশিং চহি চুপ্পা গুরদৱারা দারবার সাহিব কারতারপুরদা চৎপা য়ানবা মালেমগী ঙমখৈদগী দেরা বাবা নানক ফাওবা কারতারপুর সাহিব কোরিদোর শেমগৎনবা কেন্দ্রগী মন্ত্রীমন্দলনা অয়াবা পীখিবনি । লাইখুরুম্বা মীওইশিংগী খুদোংচাবশিং অমৃতসর–গুরদাসপুর হায়ৱেজদগী দেরা বাবা নানক শম্নবা কিলোমিতর ৪.২ শাংবা লেন মরিগী হায়ৱেজ অসি লুপা ক্রোর ১২০ চংনা শেমগৎপনি। অনৌবা পেসেঞ্জর তরমিনেল বিল্দিং অসি লম একর ১৫দা শাবনি । এয়রপোর্ত মানবা মপুংফানা এয়রকন্দিসন ওইরবা বিল্দিং অসিদা ইম্মিগ্রেসন কাউন্তর ৫০ লৈদুনা নোংমদা লাইখুরুম্বা মীওই ৫০০০ খুদোংচাবা পীবা য়াগনি । বিল্দিং মনুংদা চা য়োনফম, তোইলেত, অঙাং লৈফম, ফাস্ত এইদ , লাই খুরুমফম য়াওরে । মসিদা সি সি তি ভি অমসুং অমসুং পব্লিক এদ্রেস সিস্তেমশিং লৈরি । মালেমগী ঙমখৈদা ফিত ৩০০ শাংবা লৈবাক্কী ফিরাল অমা চিংখৎলে । ওক্তোবর ২৪দা পাকিস্থানগা খুৎয়েক পীনখিবা অদুদা কারতারপুর সাহিব কোরিদোর থবক হৌনা ঙাক্লৌ অমা পীরি । য়ানখিবা অদুগী চাউরাকপা শক্তম :- লাইনিং খুদিংমক্কী ভারতমচাশিং অমসুং ভারত্তগী হৌখিবা মীওইশিং কোরিদোর অসি শীজিন্নবা য়াগনি ; ভিসা য়াওদ্রবসু চৎথোক-চৎশিন য়াগনি; লাইখুরুম্বা মীওইশিং চৎনরিবা পাসপোর্ত পুরক্কদবনি; ভারত্তগী হৌখিবা মীওইশিংনা ও সি আই কার্দ অদু মখোয়গী পাসপোর্তশিংগা লোয়ন্না পুরক্কনি; কোরিদোর অসি নোংঙানবদগী নুমিৎ তাবা ফাওবা হাংদোক্কনি । অয়ুক্তগী চৎখিবা মীওইশিং নুমিৎ অদুদা হল্লক্কদবনি; মাংজৌন্না খঙহল্লকপা নুমিৎশিং নত্তনা কোরিদোর অসি চহি চুপ্পা হাংগনি; লাইখুরুম্বা মীওইশিংনা মথন্ত নৎত্রগা কাংবু ওইনা চৎনবা অমসুং খোঙনা চৎনবা অপাম্বা খনগনি ; চৎকদবা তারিগকী নুমিৎ ১০গী মমাংদা ভারতনা পাকিস্থানদা লাইখুরুম্বা মীওইশিংগী মমিং পীগনি । চৎকদবা নুমিৎগী নুমিৎ ৪গী মমাংদা য়ারে হায়বগী ৱারোল লাইখুরুম্বা মীওইশিংদা থারক্কনি; লাঙ্গার অমসুং প্রাসাদ মরাংকাইনা পীগনি হায়না পাকিস্থানগী মাইকৈদগী ভারত্ত থাজবা পীরকখি ; মিংচন্নবা পোরতেল অপাম্বা নুমিৎ অমদা হেক্ত চৎনবা লাইখুরুম্বা মীওইশিংনা prakashpurb550.mha.gov.inদা রেজিস্তার তৌবা দরকার ওই । চৎকদবা নুমিৎগী নুমিৎ ৪গী মমাংদা য়ারে হায়বগী ৱারোল লাইখুরুম্বা মীওইশিংদা এস এম এস অমসুং ই-মেলগী খুৎথাংদা পাউ পীরক্কনি । ইলেকত্রোনিক ত্রাবেল ওথোরাইজেসন অমা পীগনি । লাইখুরুম্বা মীওইশিংনা পেসেঞ্জর তরমিনেল বিল্দং য়ৌবদা মখোয়গী পাসপোর্ত অমসুং ইলেকত্রোনিক ত্রাবেল ওথোরাইজেসন উৎকদবনি ।
পি.এম.না ওরিশাগী হান্নগী সি.এম., শ্রী হেমানন্দা বিস্বালনা লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ওরিশাগী হান্নগী মুখ্য মন্ত্রী, শ্রী হেমানন্দা বিস্বালনা লৈখিদবদা থমোই শোক্না নুংঙাইতবা ফোংদোকখ্রে। ত্বীত অমদা, প্রধান মন্ত্রীনা হায়খি; “ওরিশাগী হান্নগী সি.এম., শ্রী হেমানন্দা বিস্বাল জিনা লৈখিদবদা ৱাখল য়াম্না নুংঙাইতে। মহাক অসি চহি কয়া অমা মীয়ামগী ওইবা পুনশি মহিং অমা মতম শাংনা শরুক য়াদুনা লাকখি অমসুং মীয়ামগী মরক্তা থবক কয়া অমা তৌরম্মি। মসিগী য়াম্না নুংঙাইতবা পুংজা অসিদা, ঐহাক্না মহাক্কী ইমুং-মনুংশিং অমসুং মহাকপু শৌগৎচবা, নুংশিজবশিংগীদমক্তা অৱাবা ফোংদোক্লি। ওম শান্তি”
মন্ত্রীমন্দলনা ভারত অমসুং ভিয়েৎনামগী মরক্তা তৌনবা ইকোনোমিক অমসুং ত্রেদ কোওপরেসনগী এম ও য়ুদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ভিয়েৎনামগী মরক্তা তৌনবা ইকোনোমিক অমসুং ত্রেদ কোওপরেসনগী মেমোরেন্দম ওফ অন্দর্সতেন্দিং (এম ও য়ু) অমা খুৎয়েক পীনবদা অয়াবা পীখ্রে। এম ও য়ু অসিনা ভারত অমসুং ভিয়েৎনামগী মরক্তা বাইলেতরেল ত্রেদ অমসুং ইকোনোমিক কোওপরেসন হেন্না পাকথোক চাওথোকহল্লগনি ।
প্রধান মন্ত্রীনা রিপব্লিক ওব তর্কিয়েগী রাস্ত্রপতি ঐচ.ই. মিস্তর রিসেপ তায়িপ অর্দোগানগা এস.সি.ও. সম্মিৎকা ইরোইননা উনখ্রে

১. প্রধান মন্ত্রী শ্রী নরেন্দ্র মোদীনা সেপ্তেম্বর ১৬, ২০২২দা উজবেকিস্তানগী সমর্কন্দদা এস.সি.ও. সম্মিৎকা ইরোইননা রিপব্লিক ওব তর্কিয়েগী রাস্ত্রপতি ঐচ.ই. মিস্তর রিসেপ তায়িপ অর্দোগানগা উনখ্রে। ২. লুচিংবা অনিনা ভারত – তর্কিয়ে মরীগী মতাংদা ৱারী শানখি। চহি খরসিদা লাকখিবা শেন্মিৎলোনগী মরী, মরুওইনা লৈবাক অনিগী লল্লোন ইতীক হেনগৎলকপবু পল্লদুনা মখোয়না শেন্মিৎলোন অমসুং লল্লোন ইতীক্কী মরী হেন্না ফগৎহনবা য়াবগী ফিভম লৈরিবসিবু খঙমিন্নখি। ৩. লুচিংবা অনিনা রিজনেল অমসুং মালেমগী থাক্তা লৈরিবা খুমাং চাউশিনবশিংগী মতাংদা মাগী মাগী মোৎ ফোংদোক্নখি। লুচিংবা অনিনা চাং নাইনা পাউ ফাওননবা অমসুং লৈবাক অনিগী ইস্যুশিংদা নত্তনা অতোপ্পা লমদমশিংগী কান্নবা ফংনবগীসু খন্নবা হায়না য়ানখি। সমর্কন্দ সেপ্তেম্বর ১৬, ২০২২
মন্ত্রীমন্দলনা পুলিস ত্রেনীং অমসুং চাওখৎ-থৌরাংদা ভারত অমসুং অফগানিস্তানগী মরক্তা তেক্নিকেলগী তেংবাং পীননবা লৈবাক অনিগী ওইবা এমওয়ুদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা পুলিস ত্রেনীং অমসুং চাওখৎ-থৌরাংদা ভারত অমসুং অফগানিস্তানগী মরক্তা তেক্নিকেলগী তেংবাং পীননবা লৈবাক অনিগী ওইবা এমওয়ুদা অয়াবা পীখ্রে। এমওয়ু অসিদগী অফগানিস্তান নেস্নেল পুলিসকী কেপাসিতী বিল্দিং অমসুং লমদম অসিগী ঙাক-শেলগী মচাকশিংদা অহেনবা পুরকপদা মতেং ওইরগনি। এমওয়ুদা খুয়েক পীনরবা তাংদগী হৌরগা চহি ৫গী মতম ফাওবা য়ান্না ৱারোল অসি চৎনগনি অদুবু মসি মথং চহি ৫ অমগা অমুক শাংদোকপা য়াই মসিদা মখা তানা শেমদোকপা অমদি অহোংবা অমত্তা তৌরোই। য়ুম্ফম ভারত অমসুং অফগানিস্তানগী মরূপ-মপাং ওইবা মরি লৈনৈ লোইননা অফগানিস্তান নেস্নেল পুলিসকী পুলিস পার্সোনেল ভারতকী তোঙান তোঙানবা ত্রেনীং ইন্সতিত্যুৎশিংদা ত্রেনীংগীমক্তা লাকই। ভারত অমসুং অফগানিস্তান্না ওক্তোবর, ২০১১দা লৈবাক অনিগী মরক্তা ‘এগ্রিমেন্ত ওফ স্ত্রাতেজিক পার্তনরশিপ’তা হান্ননা খুয়েক পীনখ্রে। ইন্তরিয়র এফিয়রগী মন্ত্রালয়, অফগানিস্তান, য়ুনাইতেদ নেসন্স দিব্লপমেন্ত প্রোগ্রাম (য়ুএনদিপি), অফগানিস্তান অমসুং ব্যুরো ওপ পুলিস রিসর্স & দিব্লপমেন্ত (বিপিআর&দি) য়ুমলৈ-কৈরৈ মন্ত্রালয়গী মীহুৎশিংগী মরক্তা ওক্তোবর, ২০১৬তা মীফম পাংথোকখি অমসুং অফগানিস্তানগী দিলিগেৎশিংনা পুলিস ত্রেনীং, পুলিসকী চাওখৎ-থৌরাং, কাংলোন শেমদোকপা, অফগানিস্তানদা কাংলোন মপাঙ্গল কলহনবা লোইননা তুং কোইবা তেংবাং শেমগৎনবগীদমক ভারত্তগী তেংবাংগীদমক্তা মখোয়গী অপাম্বা ফোংদোকখি। তেংবাং পীনবা অসিবু মখা চৎথনবগী মিয়েংদা দিপ্লোমেতিক চেনেলশিংগী থোংদা এমওয়ু অসিবু অপুনবা ওইনা য়ানখি।
শহীদি দিবস লাকপদা প্রধান মন্ত্রীনা অথৌবশিংদা ইকায় খুম্নবা উৎখ্রে

ঙসি শহীদি দিবসকী তাঞ্জা লাকপদা প্রধান মন্ত্রী শ্রী নরেন্দ্র মোদীনা ভগৎ সিংহ, সুখদেব অমসুং রাজগুরুগী মফমদা ইকায় খুম্নবা উৎখ্রে। ত্বীৎ অমদা প্রধান মন্ত্রীনা হায়খি, “নিংতম্বগী ক্রান্তিদুত অমর শহিদ বীর ভগৎ সিংহ, সুখদেব অমসুং রাজগুরুবু শহীদি দিবসতা ইকোক নোন্না খুরুমজরি। ইমা ভারতকী অসিগুম্লবা অথোইবা মচাশিংগী কত্থোকপা অসিনা লৈবাক অসিগী জেনরেসন খুদিংমক্কীদমক পুক্নিং থৌগৎনবা হৌরকফম ওইরগনি। জয় হিন্দ!”
প্রধান মন্ত্রীনা আদি কৃথিগাইদা মীয়ামদা য়াইফ-পাউজেল পীরক্লি

প্রধান মন্ত্রী শ্রী নরেন্দ্র মোদীনা আদি কৃথিগাইগী য়াইফরবা নুমিৎনা লাকপদা মীয়ামদা য়াইফ-পাউজেল পীরক্লি। প্রধান মন্ত্রীনা অসুম্না ত্বীৎ তৌখিঃ আদি কৃথিগাইগী য়াইফরবা নুমিৎনা লাকপদা, মীয়ামগী মফমদা য়াইফ-পাউজেল পীজরি। প্রভু মুরুগাগী য়াইফ-মঙ্গোল ঐখোয় পুম্নমক্কী মফমদা মতম চুপ্পদা লৈবা ওইরসনু হায়না ঐখোয়না নিজরি। মহাক্না ঐখোয়গী খুন্নাই অসিবু মশা মউ ফনা লৈহনবীবা অমসুং চাউখৎপা মতম চুপ্পদা পুহনবীরমকপা ওইরসনু"
পি.এম.না বর্মিংহম ২০২২ কম্মনৱেল্থ গেমসতা রেস্তলর, দিব্যানা নুপীগী কেজি ৬৮গী রেস্তলিংদা ব্রোঞ্জ মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংহম ২০২২ কম্মনৱেল্থ গেমসতা রেস্তলর, দিব্যানা নুপীগী কেজি ৬৮গী রেস্তলিংদা ব্রোঞ্জ মেদল লৌরকপদা থাগৎপা ফোঙদোকখ্রে। প্রধান মন্ত্রীনা ত্বিত তৌখি; “ভারতকী রেস্তলরশিং অসি শীংথানীংঙাই ওই অমসুং মসি সি.দবল্যু.জি.দা ময়েক শেংনা উৎখি। ব্রোঞ্জ লৌরকপদা @DivyaWrestlerগীদমক চাউথোকচবা পোকই। মাইপাকপা অসি মীরোল কয়ানা শীংথান্দুনা লৈহৌরগনি। মহাক্কী তুংগী পুন্সিগীদমক য়াইফ-মঙ্গোল পীজরি।”
অম্বেদকর জয়েন্তীনা লাকপদা প্রধান মন্ত্রীনা মীয়ামদা নুংঙাইবা ফোংদোকখ্রে

অম্বেদকর জয়েন্তীনা লাকপদা প্রধান মন্ত্রী শ্রী নরেন্দ্র মোদীনা মীয়ামদা নুংঙাইবা ফোংদোকখ্রে। প্রধান মন্ত্রীনা হায়খি, “সংবিধান লেংবীরম্বা অমদি মীচং মীখায় নাইদবা খুন্নাই হৌদোকপীরম্বা বাবাসাহেব দাক্তর ভীমরাও অম্বেদকরবু মহাক্কী মপোক নুমিৎনা লাকপদা খুরুমজরি। ভীমনা য়াইফরে!”
প্রধান মন্ত্রীনা এম. শ্রীশঙ্করবু সি.দব্ল্যু.জি. ২০২২দা নুপাগী লোং জম্পতা লুপাগী তক্মান লৌরকখিবগীদমক থাগৎপা ফোংদোকখ্রে

প্রধান মন্ত্রী শ্রী নরেন্দ্র মোদীনা এম. শ্রীশঙ্করবু বর্মিংঙমদা পাঙথোকপা সি.দব্ল্যু.জি. ২০২২দা নুপাগী লোং জম্পতা লুপাগী তক্মান লৌরকখিবগীদমক থাগৎপা ফোংদোকখ্রে। ত্বীৎ অমদা, প্রধান মন্ত্রীনা অসুম্না হায়খি; "এম. শ্রীশঙ্করনা সি.দব্ল্যু.জি.দা লৌরক্লিবা লুপাগী তক্মান অসি য়াম্না অখন্নবা অমনি। চহি কয়াগী মতুংদা ভারতনা সি.দব্ল্যু.জি.দা নুপাগী লোং জম্পতা তক্মান অমা লৌবা হায়বসিনি হন্দক্কীসিনা ওইরগনি। মহাক্না উৎখিবা হৈথোই শিংথোইবনা ভারতকী এথলেতিক্সকী তুংলমচৎতা করিগুম্বা ইথিল অমা পীরগনি। মহাক্কী মফমদা হরাও নুংঙাইবা ফোংদোকচরি। মতুং তারকপদসু মসিদগী হেন্না মীথোই মীহেনবা ঙম্বা ওইরসনু।
মন্ত্রীমন্দলনা মপান থৌরম পুবা মন্ত্রালয়গী ইন্তর্প্রিতরগী কেদরগীদমক্তা জোইন্ত সেক্রেতরীগী থাক্তা ফম অনি হাপ্পদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা মপান থৌরম পুবা মন্ত্রালয়গী ইন্তর্প্রিতরগী কেদরগীদমক্তা জোইন্ত সেক্রেতরীগী থাক্তা ফম অনি হাপ্পদা অয়াবা পীখ্রে। ৱারেপ অসিদগী ইন্তর্প্রিতর কেদরগী মতিক-মঙম হেনগৎহনবদা মতেং ওইরগনি অমসুং ইন্তর্প্রিতরশিংগী ত্রেনিংগী তঙাইফদবশিং মপুং ফাহনবা ঙম্লগনি। মালেম পুম্নমক্তা ভারত সরকারগী বাইলেতরেল অমসুং মল্তিলেতরেলগী পীথোক-পীশিন তৌনবা অসি খোংজেল য়াংনা হেনগৎলক্লি, মরম অসিনা লোন অমদগী লোন অমদা হন্দোকপনচিংবগী তঙাইফদবা অদুসু খোংজেল য়াংশিল্লক্লি। পাম্বৈ অসিদগী তঙাইফদবশিং অদু মপুং ফাহনবদা মতেং ফংলগনি।
জাপানগী হান্নগী পি.এম., অবে শিঞ্জোদা লান্দাবগী থৌওংদা প্রধান মন্ত্রীনা অঙাকপা থাজদবা ফাওখ্রে

জাপানগী হান্নগী পি.এম., অবে শিঞ্জোদা লান্দাবগী থৌওংদা প্রধান মন্ত্রী, শ্রী নরেন্দ্র মোদীনা থম্মোই শোক্না পেন্দবা ফোংদোকখ্রে। প্রধান মন্ত্রীনা অসুম্না ত্বীত তৌখিঃ “ঐহাক্কী চানরবা মরুপ অবে শিঞ্জোগী মফমদা লান্দাবগী থৌওংনা ঐহাকপু নুংঙাইহন্দ্রে। ঐখোয়না মহাক, মহাক্কী ইমুং অমসুং জাপানগী মীয়ামগীদমক্তা লেপ্লি”।
বাইবরেন্ত গুজরাত সম্মিত ২০১৯গীদমক দেনমার্ক্কী প্রধান মন্ত্রীগী ভারত খোংচৎ

দেনমার্ক্কী প্রধান মন্ত্রী শ্রী লার্স লোক্কে রাসমুসেন বাইবরেন্ত গুজরাত সম্মিত ২০১৯গীদমক ২০১৯গী জনুৱারী ১৮দগী ১৯ ফাওবা ভারতকী খোংচৎতা লাক্লি। দেনমার্ক অসি পার্তনর কন্ত্রী অমগুম শরুক য়ারি। প্রধান মন্ত্রী রাসমুসেন্না মরুওইবা দেনিস কম্পেনিশিংগী সি.ই.ও.শিং য়াওনা বিজিনেস দেলিগেসন অমা লোয়নরক্লি। প্রধান মন্ত্রী শ্রী নরেন্দ্র মোদী অমসুং প্রধান মন্ত্রী রাসমুসেন্না বাইবরেন্ত গুজরাত সম্মিত অসিগী সাইদলাইন্দা জনুৱারি ১৮, ২০১৯দা লৈবাক অনিগী ওইবা মীফম অমা পাংথোকখি। প্রধান মন্ত্রী অনিমক ২০১৮গী এপ্রিল থাদা স্তোকহোমদা অহানবা ইন্দিয়া–নোর্দিক সম্মিত মনুংদা মমাংদা উনখ্রে। মীফম অদুদা, লুচিংবা অনিনা লৈবাক অনিগা কোওপরেসনগী তোঙান তোঙানবা লমশিংদা অমনা অমগী পাওতাক লৌনখি অমসুং ম্যুচেল ইন্তরেস্তকী মল্তিলেতরেল ইশুশিংদসু মীৎয়েংশিং একচেঞ্জ তৌনখি। মখোয়না লৈবাক অনিগী মরক্তা লৈবাক অনিগী ওইবা ত্রেদ অমসুং ইনবেস্তমেন্তশিং হেন্না পাকথোক চাওথোকহন্নবগীদমক অচৌবা পোতেন্সিয়েল অদু খংমিন্নখি। দেনমার্ক অসি তোঙান তোঙানবা নিস তেক্নোলোজীদা গ্লোবেল লিদর অমা ওইরি মদুনা ভারত্তা মরী লৈনরি। প্রধান মন্ত্রী মোদীনা ভারত অমসুং দেনমার্কপু ফুদ সেক্যুরিতী, ৱাতর মেনেজমেন্ত, ক্লাইমেত চেঞ্জ অমসুং সস্তেনেবল দিবেলপমেন্তগুম্বা মরী লৈনবা গ্লোবেল ইশুশিংদা সোলুসন পুথোকপা ঙমগদবা রিসর্স প্লেতফোর্ম অমা লিংখৎনবা পুক্নিং থৌগৎখি। মীফম অদুগী মনুংদা য়ানাৱারোল অনি একচেঞ্জ তৌনখি– মিনিস্ত্রী ওফ শিপ্পিং ওফ ইন্দিয়া অমসুং মিনিস্ত্রী ওফ ইন্দস্ত্রী, বিজিনেস এন্দ ফাইনান্সিয়েল এফিয়ার্স ওফ দেনমার্ক্কী মরক্তা মেরিতাইম ইশুদা য়ানাৱারোল অমদি ইমাজিন পানাজি স্মার্ত সিতী দিবেলপমেন্ত লিমিতেদ অমসুং ন্যু দিল্লীদা লৈরিবা দেনিস এম্বেসিগী মরক্তা গৱাগী পনাজিদা অর্বান লিভিং লেব অমা লিংখৎনবা য়ানাৱারোল। ভারত্তা চাওরাক্না দেনিস কম্পেনি ১৩০না শিপ্পিং, রিন্যুয়েবল ইনর্জী, এনবাইরনমেন্ত, এগ্রীকলচর অমসুং ফুদ প্রোসেসিংগুম্বা লমশিংদা ইনবেস্ত তৌরি অমদি স্মার্ত অর্বান দিবেলপমেন্ত অমসুং ৱেস্ত–তু–ইনর্জীগুম্বা অতোপ্পা সেক্তরশিংদা মখোয়গী এঙ্গেজমেন্ত পাকথোক চাওথোকহন্নবা হোৎনরি। অচৌবা দেনিস কম্পেনি কয়া অমসু শিপ্পিং অমসুং রিন্যুয়েবল ইনর্জীদা গুজরাত্তা লৈরি। খোংচৎ অসিগী মনুংদা প্রধান মন্ত্রী রাসমুসেন্না ২০১৯গী জনুৱারী ১৯দা দেনিস কলচরেল ইন্সতিত্যুৎ অমসুং ন্যু দিল্লীদা দেনিস এম্বেসিগী অনৌবা বিলদিং শঙ্গাগনি। মহাক্না অগ্রাদসু চৎকনি।
প্রধান মন্ত্রীনা মীয়ামদা ধনতেরসকী য়াইফ-পাউজেল পীখ্রে

ধনতেরসকী তাঞ্জা লাকপদা প্রধান মন্ত্রী শ্রী নরেন্দ্র মোদীনা মীয়ামদা য়াইফ-পাউজেল পীখ্রে। ত্বীৎ অমদা প্রধান মন্ত্রীনা হায়খি; “লৈবাক মীয়াম পুম্নমকপু ধনতেরসকী য়াইফ-পাউজেল পীজরি। ধনতেরসকী অখন্নবা তাঞ্জা লাকপদা ময়াম পুম্নমক্কী মফমদা য়াইফ-পাউজেল পীজরি।”
কাশী বিশ্বনাথ লাইশঙদা প্রধান মন্ত্রীগী ৱারোল

প্রধান মন্ত্রী শ্রী নরেন্দ্র মোদীনা ঙসি বরানসীগী কাশী বিশ্বনাথ লাইশঙদা লাই খুরুখ্রে। মহাক্না উরেপ–উয়ুং তম্লবা মতুংদা কাশী বিশ্বনাথ লাইশঙদা তিনখিবা মীয়ামদা ৱা ঙাংখি। থৌরম অদুদা প্রধান মন্ত্রীনা হায়খি মদুদি কাশী বিশ্বনাথ ধাম প্রোজেক্তকা মরী লৈনবা ফংজবা অসি মহাক্কীদমক ঈশ্বরগী থৌজালনি। মহাক্না প্রোজেক্ত অসিদা শরুক য়ারিবা ওফিসরশিংবু কত্থোকপগা লোয়ননা মখোয়গী মথৌশিং পাংথোকপগীদমক থাগৎপা ফোংদোকখি। কাশী বিশ্বনাথ লাইশঙনা চহী চা কয়া অমা মশাগী ফিভম কায়দনা লৈরক্লি হায়না মহাক্না ফোংদোকখি। চহী চানি হেনবগী মমাংদা কাশী বিশ্বনাথ লাইশঙদা রানী অহিয়াবাই হোলকরনা শেমজিন–শাজিনবগী থবক পাখৎপীরম্বা অদু প্রধান মন্ত্রীনা নৌহৌনা নীংশিংখি অমদি থাগৎপা ফোংদোকখি। কাশী বিশ্বনাথ লাইশঙগী মনাক নক্না লৈবা চাউরাক্না লাইশঙ ৪০না মতম কয়াগী মমাংদগী লম হেঞ্জিনলক্তুনা শাজিল্লম্বা অদু হৌজিক্তি হোংদোকহনখ্রে হায়না মহাক্না ফোংদোকখি। গঙ্গা তুরেল অমদি কাশী বিশ্বনাথ লাইশঙগী মরক্তা হকথেংনবা লিঙ্ক অমা শেমগৎলি হায়না প্রধান মন্ত্রীনা হায়খি। প্রোজেক্ত অসি অতোপ্পা মান্নবা প্রোজেক্তশিংগীদমক মোদেল অমা ওইরগনি অমদি কাশীবু মালেমদা অনৌবা শক্তম অমা পীরগনি হায়না মহাক্না ফোংদোকখি।
প্রধানমন্ত্রীনা ফেব্রুৱারি ২১দা উত্তর প্রদেশ ইনবেস্তর্স সমিৎ হৌদোক্লগনি

প্রধানমন্ত্রী শ্রী নরেন্দ্র মোদীনা হয়েং লখনৌদা নুমীৎ নিনী চৎথগদবা উত্তর প্রদেস ইনবেস্তর্স সমিৎ ২০১৮ হৌদোক্কনি । রাজনাথ সিংহ, অরুন জেতলী, নির্মলা সিতারাম, নিতিন গাদকরি, সুরেশ প্রভু, স্মিরিতী ইরানি, রবি শঙ্কর প্রসাদ, দা. হর্শ ভর্ধন, ভি কে সিংহ, ধর্মেন্দ্রা প্রধান য়াওনা মশিং য়াম্লবা কেন্দ্রগী মন্ত্রীশিংনা সমিৎ অসিদা শরুক য়াগনি অমসুং রাজ্য অসিগীদমক শেল থাদবশিংগী পুক্নিং চিংশিন্নবা ইন্দিভীজুএল সেসনশিং লুচিংগনি । প্রধানমন্ত্রীনা ফেব্রুৱারি ২১দা সমিৎ অসি হৌদোক্কনি অমদি রাষ্ট্রপতি রাম নাথ কোবিন্দনা লোইশিনবগী থৌরমদা শরুক য়াগনি । থৌরম অসি উত্তর প্রদেশ সরকারনা রাজ্য অসিদা ইনবেস্তমেন্তকী খুদোংচাবা অমসুং পোতেন্সিএল অদু খংহন্নবা শিনবনি । মসিনা মন্ত্রীশিং, কোর্পোরেত ৱার্ল্দগী লুচিংবশিং, মরু ওইবা পোলিসী মেকরশিং, ইন্তরনেস্নেল ইনস্তিত্যুসনশিংগী মকোকথোংবশিংবু রাজ্য অসিদা ইকোনোমীক দিব্লপমেন্ত পুরক্নবা অমসুং কোওপরেসন প্রমোত তৌনবা পুশিল্লক্তুনা গ্লোবেল প্লেতফোর্ম অমা ফংহল্লগনি । থৌরম অসিগীদমক কন্ত্রী পার্তনরশিং ওইনা ফিন্দলেন্দ, নেদরলেন্দ, জপান, চেক রিপব্লিক, থাইলেন্দ, স্লোভাকিয়া অমসুং মোরিসিয়স হায়রিবা লৈবাক তরেৎ অসি মশক খংদোক্লে । সমিৎ অসিগী মনুংদা তোঙান তোঙানবা এমওয়ুশিং খুৎয়েক পিনরবা য়াই । মহাক্কী ৱাশক অদু ঙাক্লদুনা প্রধানমন্ত্রীনা চহি অসিগী ফেব্রুৱারি ৪দা গুৱাহাতীদা গ্লোবেল ইনবেস্তর্স সমিৎ অমসুং ফেব্রুৱারি ১৮দা মেগ্নেতিক মহারাষ্ট্রা হৌদোকখি ।
ঐখোয়না নুপীগী হোক্কীগী মেদল শম্নাদা লৈহৌরে অদুবু হায়রিবা তীম অসিনা অনৌবা ভারত অমগী শক্তম উৎলি: পি.এম.

প্রধান মন্ত্রী শ্রী নরেন্দ্র মোদীনা হায়খি মদুদি ঐখোয়না নুপীগী হোক্কীগী মেদল শম্নাদা লৈহৌরে অদুবু হায়রিবা তীম অসিনা অনৌবা ভারত অমগী শক্তম উৎলি – হায়রিবা অসিদা ঐখোয়না ঙম্বা হোৎনখি অমসুং অয়ৌবা থাক্তা হোৎনখি। মহাক্না মসি অমসু হায়খি মদুদি ঐখোয়গী নুপী হোক্কী তীম্না তোকিও ওলিম্পিক্স ২০২০দা উৎখিবা মশান্না মতম পুম্বদা নিংশিংদুনা লৈহৌরগনি। ত্বীতকী পরিং অমদা প্রধান মন্ত্রীনা হায়খি; “#Tokyo2020দা ঐখোয়গী নুপী হোক্কী তীম্না উৎখিবা মশান্না মতম পুম্বদা নিংশিংদুনা লৈহৌরগনি। মখোয়না মখোয়গী অঙম্বা হোৎনখি। তীম অসিগী মেম্বর পুম্বা থৌনা, হৈ-শিংবা অমসুং অখাঙ কনবগী থৌজাল ফংলি। ভারতনা মপা লৈত্রবা তীম অসিগীদমক চাউথোকচরি। ঐখোয়না নুপীগী হোক্কীগী মেদল শম্নাদা লৈহৌরে অদুবু হায়রিবা তীম অসিনা অনৌবা ভারত অমগী শক্তম উৎলি -হায়রিবা অসিদা ঐখোয়না ঙম্বা হোৎনখি অমসুং অয়ৌবা থাক্তা হোৎনখি। খ্বায়দগী মরু ওইরিবদি, #Tokyo2020 মখোয়না মায় পাকখিবা অসিনা ভারতকী নুপিমচাশিংদা হোক্কী অসি হেন্থোইনবা থৌনা পীরি। তীম অসিগীদমক চাউথোকচরি”।
পি.এম.না ‘৮ য়িয়র্স ওফ হেল্থী ইন্দিয়া’গী অকুপ্পা মরোলশিং শিয়র তৌখ্রে

প্রধান মন্ত্রী, শ্রী নরেন্দ্র মোদীনা হৌখিবা চহি ৮ অসিদা ভারত্তা হেল্থকিয়র সেক্তর ফগৎহন্নবা লৌখৎখিবা পাম্বৈশিং অদুগী অকুপ্পা মরোলশিং অদু শিয়র তৌখ্রে। প্রধান মন্ত্রীনা ত্বীত তৌরকখি: “মীপুম খুদিমকপু হকচাং ফনা লৈবা পুনশি অমা পীবা হায়বসি ন্যু ইন্দিয়াগী অচেৎপা ফিরেপ্নি। অয়ুশমান ভারত্তগী হৌরগা জন ঔশধি কেন্দ্র ফাওবা অমসুং মেদিকেল ইনফ্রাস্ত্রকচরদগী হৌরগা লেম্না তিকা থাদোকপা ফাওবদা লৈবাক অসিনা থাংখিবা খোংথাং পুম্নমক অদু ঙসিদি মালেম পুম্বগী ওইনা শিংথানিংঙাই ওইনবা খুদম অমা ওইরে। #8YearsOfHealthyIndia” “লাক্কদবা চহিশিং অসি হেল্থকিয়রদা ইনভেস্ত তৌখিবশীং অদুগী ওইরগনি। ভারত্তা হেল্থকিয়র সেক্তর ফগৎহন্নবা ঐখোয়গী সরকার অসিনা তৌখিবা থবকশিং অদুগীদমক্তা ঐহাক্না চাউথোকচৈ। #8YearsOfHealthyIndia” “হেল্থকিয়র অসি ঐখোয়না খ্বাইদগী হেন্না মরু ওইবা মীৎয়েং থম্বা হীরমশিং অদুগী মনুংদা অমনি। হৌখিবা চহি ৮ অসি হেল্থ ইনফ্রাস্ত্রকচর ফগৎহনবা, ভারতমচা খুদিংদা য়াম্না হোংবা অমসুং অফবা মখলগী হেল্থকিয়র ফংহনবা অমসুং মসিগী সেক্তর অসিদা তেক্নোলোজীবু ইন্তিগ্রেত তৌবগী মতাংদা ওইখি। #8YearsOfHealthyIndia”
পি.এম.না ঐচ.ই. পেত্র ফিয়ালাবু চেক রিপব্লিক্কী প্রধান মন্ত্রী ওইনা খল্লকপদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা ঐচ.ই. পেত্র ফিয়ালাবু চেক রিপব্লিক্কী প্রধান মন্ত্রী ওইনা খল্লকপদা নুংঙাইবা ফোংদোকখ্রে। ত্বীৎ অমদা প্রধান মন্ত্রীনা হায়খি; “এক্সিলেন্সী পেত্র ফিয়ালা, চেক রিপব্লিক্কী প্রধান মন্ত্রী ওইনা খল্লকপদা অদোম্বু থাগৎচরি। ঐনা থাজৈ মদুদি ভারত-চেক্কী মরী অসি মখা চৎথনবগীদমক ঐখোয়না পুন্না হোৎনমিন্নগনি।”
পি.এম.না মে ৩১দা শিমলাদা চৎকনি অমসুং ‘গরীব কল্যান সম্মেলন’দা শরুক য়াগনি

প্রধান মন্ত্রী শ্রী নরেন্দ্র মোদীনা মে ৩১, ২০২২দা হিমাচল প্রদেশকী শিমলদা চৎকনি। অয়ুক পুং ১১রোম তারকপদা প্রধান মন্ত্রীনা ‘গরীব কল্যান সম্মেলন’দা শরুক য়াগনি। অচৌবা মীয়ামগী ওইবা থৌরম অসিনা প্রধান মন্ত্রীনা লুচিংবা সরকার অসিনা চহি নিপান মপুং ফারকপগী পালন তৌগনি, মসি রাজ্যশিং কেপিতেলশিংদা, দিস্ত্রিক্ত হেদক্বাতরশিং অমসুং কৃশি বিজ্ঞান কেন্দ্রশিংদা লৈবাক শিনবা থুংনা পাঙথোক্কনি। সম্মেলন অসি সরকার অসিনা পাইখৎলিবা য়াইফ-থৌরাংগী প্রোগ্রাম কয়ামরুম অসিগী মতাংদা ফীদবেক লৌনবা খোঙথাং অমা ওইনা লৈবাক শিনবা থুংবদা মীয়ামগী মীহুৎশিংনা মীয়ামগা লোয়ননা হকথেংননা ৱারী শান্নবা শীনখিবনি। ‘গরীব কল্যান সম্মেলন’ অসি অয়ুক পুং ০৯:৪৫রোমদা হৌগনি লোয়ননা লৈবাক শিনবা থুংবদা মুখ্য মন্ত্রীশিং, কেন্দ্রগী মন্ত্রীশিং, রাজ্য মন্ত্রীশিং, মেম্বর ওফ পার্লিয়ামেন্তশিং, মেম্বর ওফ লেজিস্লেতিব এসেমব্লী অমসুং অতোপ্পা মীয়ামগী মীহুৎশিংনা মখোয়গী মশাগী লমশিংদা মীয়ামগা লোয়ননা হকথেংননা ৱারী শাগনি। অয়ুক পুং ১১:০০ তারকপদা প্রধান মন্ত্রীনা থৌরম অসিদা শরুক য়াগনি, তোঙান-তোঙানবা রাজ্য অমসুং লোকেলগী থাক্তা পাঙথোক্লিবা থৌরমশিং কোবরেজ তৌগনি অমসুং সম্মেলন অসি জাতিগী থাক্তা ওইহনগনি। সম্মেলন অসিদা প্রধান মন্ত্রীনা ভারত সরকারগী মন্ত্রালয়/বিভাগ মাপলগী তোঙান-তোঙানবা প্রোগ্রামশিংগী বেনিফিসরীশিংগা লোয়ননা হকথেংননা ৱারী শাগনি। লৈবাক শিনবা থুংবদা পাঙথোক্কদবা ইচম চম্না ৱারী-ৱাতাই শাবগী থৌরম অসিনা মীয়ামদগী লৌথুপ-লৌকোই লৈতনা ফীদবেক ফংনবা, মীয়ামগী পুন্সিদা য়াইফ-থৌরাংগী স্কিমশিং অসিনা পীরিবা কান্নবশিং অসি খঙনবা অমসুং তোঙান-তোঙনবা সরকারগী প্রোগ্রামশিংগা মরী লৈনবা কনভর্জেন্স অমসুং সেচুরেসন খঙদোক্নবা পান্দম থম্মি। মসি লৈবাক অসিগী প্রজাশিংগী ইজ ওফ লিবিং হেনগৎহন্নবা সরকারগী প্রোগ্রামশিংনা য়ৌশিনবা অমসুং মসি ফংহনবদা হেন্না মহৈ ফংনবা হোৎনরিবা খোঙথাং অমনি। প্রধান মন্ত্রীনা প্রধান মন্ত্রী কিসান সম্মান নিধি (পি.এম.-কিসান) স্কিমগী মখাদা শেলগী তেংবাংগী ১১শুবা ইনস্তোলমেন্তসু কাইথগনি। বেনিফিসরী ওইরিবা লৌমীগী ইমুং করোর ১০ হেনবদা লুপা করোর ২১,০০০রোমগী শেনফম অমা ত্রান্সফর তৌগনি। থৌরম অসিদা প্রধান মন্ত্রীনা লৈবাক শিনবা থুংবদা লৈরিবা (পি.এম.-কিসান)গী বেনিফিসরীশিংগা লোয়ননা ৱারী শাগনি।
নৌনা খল্লবা জম্মু অমসুং কশ্মীরগী সরপঞ্চশিংগা প্রধান মন্ত্রীগা উনখ্রে

ঙসি নই দিল্লীদা জম্মু অমসুং কশ্মীরগী পঞ্চায়তশিংগী নৌনা খল্লবা সরপঞ্চ ৪৮গা প্রধান মন্ত্রী নরেন্দ্র মোদগীগা উনখ্রে। মীহুৎ কাংবু অদু ওল জম্মু অমসুং কশ্মীর পঞ্চায়ত কনফরেন্সগী প্রসিদেন্ত সাফিগ মিরনা লুচিংখি। জম্মু অমসুং কশ্মীরদা শান্তি ওইনা অমসুং মাইপাক্না পঞ্চায়ত মীখল পাংথোক্তুনা লোকেল বোদীশিংদা শক্তি শীন্নবগীদমক মীহুৎ কাংবু অদুনা প্রধান মন্ত্রীবু থাগৎখি। নৌনা খল্লবা মীহুৎশিং অদুদা প্রধান মন্ত্রীনা মহাক্কী য়াইফ-পাউজেল পীখি। মীয়ামগী য়াইফনবা অমসুং মীয়ামগী পুন্সি মহিং ফগৎহন্নবা থবক তৌনবা মহাক্না মখোয়দা খঙহনখি। মীয়ামগী অনীংবা থুংহন্নবা মহাক্কী সরকারনা লোকেল গভর্নমেন্তগী মীহুৎশিংগা খুৎশম্নদুনা চৎমিন্নগনি অমসুং মহাক অমসুং মহাক্কী সরকারনা মীয়ামগী থৌনা হাপকনি হায়না মীহুৎশিং অদুদা মহাক্না থাজবা পীখি। মীয়াম্না নখোয়দা মপুং ফানা থাজবা থম্বা মরম্না মীয়ামগী য়াইফনবা থবক মাংজিল থানা পায়খৎনবা মীহুৎ কাংবু অদুগী মেম্বরশিংদা প্রধান মন্ত্রীনা তকশিনখি। কিহন-খঙহনবা কয়া মরক্তা মখোয়না খুদোংচাদবা কয়া থেংনদুনা মাইপাক্না গনতন্ত্রগী থবকশিংদা শরুক য়াবগীদমক মীয়ামগী মীহুৎশিং প্রধান মন্ত্রীনা থাগৎখি। পঞ্চয়ত রাজ মোদেল অসি মাইপাক্নবা অমসুং মীয়ামগী অৱাবশিং অমসুং খুদোংচাদবশিং কোকহনবা ঙম্নবা ভারত সরকারনা মপুং ফানা শৌগৎলি হায়না মহাক্না থাজবা পীখি। মীয়ামগী ইন্সতিতুৎশিং শক্তি পীবা অসি জম্মু অমসুং কশ্মীর অসি হিংশাগী থবকশিংদগী লাপথোক্নবা অমসুং মীয়াম চাউখৎহন্নবগী মরুওইবা খোঙথাং অমনি। হন্দক পাংথোকখিবা পঞ্চায়ত মীখল অদুদা নুপীশিং শরুক য়াবগীদমক মহাক্না থাগৎখি। নুঙগীৱারোল: লোকেল বোদীশিংদা শক্তি শীন্নবা অসি মখোয় মশাগী চাউখৎ-থৌরাংগী থবকশিং পায়খৎলিবা মীয়ামগী অচৌবা খুদোংচাবা অমনি। জে এন্দ কে পঞ্চায়ত এক্ত অসি ১৯৮৯দা পাস তৌবনি, অদুবু মখোয়গী মনুংদা অহুম এক্ত অদুগী মখাদা থবক ২৫ গী বজেৎকী মতেং পীখি। হৌজিক সরকারনা জম্মু এন্দ কশ্মীর পঞ্চায়ত এক্ত, ১৯৮৯ শেমদোক্লে অমসুং পঞ্চায়তশিংদা চহিদা লুপা ক্রোর ২,০০০ শীন্নরে। উরবান লোকেল বোদীশিংদা লুপা ক্রোর ১,২০০ পীরে। দিপার্তমেন্ত ১৯গী থবকশিং পঞ্চায়তশিংনা হকথেংননা য়েংশিল্লগনি অমসুং সরকারগী স্কিমশিং অমসুং প্রোজেকশিংগী ওদিত পাংথোক্লগনি। চহি ১৩গী মতুংদা,অরবান লোকেল বোদী ৱার্দ ১,১০০গী মীখলশিং পাংথোক্লে অমসুং চহি তরেৎকী মতুংদা পঞ্চায়ত ৩৫,০০০গী মীখলশিং পাংথোক্লে। পঞ্চায়ত মীখলশিংদা অপুনবা ভোত্তর লাখ ৫৮গী মনুংদা চাদা ৭৪ ভোৎ থাদখি। থবকশিং খুমাং চাওশীন্নবা, মীয়ামগী মীহুৎ ৪০,০০০গী ত্রেনিং প্রোগ্রাম অমা পাংথোক্লগনি। সরপঞ্চশিংদা থাগী ওইনা ওনারিয়ম লুপা ২,৫০০ অমসুং পঞ্চশিংদা থাগী লুপা ১০০০ পীরগনি।
ভ্লাদিভোস্তোক্তা পাঙথোকপা ৬শুবা ইস্তর্ন ইকনমিক ফোরম ২০২১দা ভর্চুএল ওইনা পীখিবা প্রধান মন্ত্রীগী ৱারোল

প্রধান মন্ত্রী, শ্রী নরেন্দ্র মোদীনা ২০২১গী সেপ্তেম্বর ৩দা ভ্লাদিভোস্তোক্তা পাংকথোকখিবা ৬শুবা ইস্তর্ন ইকোনোমিক ফোরম (ই.ই.এফ.)কী প্লেনরী সেসন্দা বিদিওগী ওইবা ৱা ঙাংখ্রে। নিংশিংবা য়াই ২০১৯দা পাংথোকখিবা ৫শুবা ই.ই.এফ.তা পি.এম.না ভারতকী অহানবা প্রধান মন্ত্রী ওইনা চীফ গেস ওইখিবনি। রসিয়নগী নোংপোক থংবা তাম্না লৈবা মফমশিং চাউখৎ থৌরাংশিংদা প্রসিদেন্ত পুতিন্না থম্লিবা মিৎয়েং অসি থাগৎপা ফোংদোক্লদুনা প্রধাম মন্ত্রীনা হন্না হায়খি মদুদি হিরম অসিদা রসিয়াগী মপাং অমা ওইনা “এক্ত ইস্ত পোলিসী”গী শরুক অমা ওইনা ভারতনা শোইদবা ৱাফম থম্লি। রসিয়নগী নোংপোক থংবা তাম্না লৈবা মফমশিংগী চাউখৎ থৌরাংশিংদা ভারত অমসুং রসিয়াগী মহৌশাগী ওইবা মরী লৈনৈ হায়না মহাক্না মরুওইবা পীখি। পি.এম.না ‘স্পেসিএল এন্দ প্রিবিলেদজ স্ত্রাতেজিক পার্তনরশীপ’কা লোয়ননা নাকন অনিমক্তা হেন্না চাউবা ইকোনোমিক অমসুং ইনগেজমেন্তকী মরুওইবা লৈ হায়না ফোংদোকখি। মহাক্না হেলথ অমসুং ফার্মাগী সেক্তর অসি লায়চৎ অসিগী মনুংদা মরী থম্নবগী মরুওইবনি হায়না উৎখি। মহাক্না অতোপ্পা ইকোনোমীগী মরী দাইমন্দ, কোকিং কোইলা, স্তীল, অমসুং উজাওশিং ওইরকপা য়াবগী মরমদা হায়খি। ই.ই.এফ.-২০১৯দা ভারতকী রাজ্যশিংগী মুখ্য মন্ত্রীশিং শরুক য়াখিবা নিংশিংদুনা পি.এম.না রসিয়নগী নোংপোক থংবা তাম্না লৈবা মফমশিংগী গবর্নর ১১দা বার্তোন তৌখি। কোবিদ-১৯ লায়চৎকী থেংনরিবা অৱাবশিং অসিগী মথক্তা, পেত্রোলিয়ম মন্ত্রী অমসুং নেচুরেল গ্যাসকী মন্ত্রী শ্রী হার্দীপ সিংহ পুরিনা লুচিংবা য়াম্না মাংজিল থারিবা ইন্দিয়ন ওইল অমসুং গ্যাস কম্পনী য়াওবা দেলিগেসন অমা ই.ই.এফ.কী ফ্রেমৱার্ক মনুং ভারত-রসিয়া ব্যুজিনেস দাইলোগতা শরুক য়ারগনি। ই.ই.এফ.কী নাকোইননা গুজরাতকী মুখ্য মন্ত্রী শ্রী বিজয় রুপানী অমসুং রসিয়াগী সাখা-য়াকুতিয়া প্রোভিন্সকী গবর্নর অনিগী মরক্তা ওনলাইন মিতিং অমা সেপ্তেম্বর অন্দা পাংথোকখি। মমিং লৈরবা ভারতকী কম্পনীগী সেক্তর কয়াগী মীহুৎ ৫০রোম ওনলাইন ওইনা থৌরম অসিদা শরুক য়াগনি।
প্রধান মন্ত্রীনা কতারগী ইমীরগা লোয়ননা তেলিফোন্দা ৱারী শানখ্রে

কতারগী ইমীর শৈখ তামিম বিন অহমদ বিন খালিফা অল থানীনা ঙসি প্রধান মন্ত্রী শ্রী নরেন্দ্র মোদীগা তেলিফোন্দা ৱারী শানখ্রে। প্রধান মন্ত্রীনা ফোংদোকখি মদুদি ঐখোয়গী অচেৎপা মরূপ ওইরিবা কতারগা লোয়ননা লৈনরিবা মরী অসি মখা তানা চেৎশিনহন্নবা ভারতনা হোৎনরি। প্রধান মন্ত্রীনা কতারগী ইমীরবু হৌখিবা চহী খরা অসিদা লৈবাক অনিগী লৈনরিবা মরী অসি লেপ্পা লৈতনা চেৎশিলহনবদা মহাক্কী লমজিং লম্তাক অদুগীদমক থাগৎপা ফোংদোকখি। লুচিংবা অনিনা রিজনেলগী ওইরক্লিবা ফিভমশিংদা খন্ন–নৈনখি। তেরোরিজম্না রিজন অসিদা শান্তি অমসুং সেক্যুরিতীদা মখা তানা চাউনা শিংনরী হায়না প্রধান মন্ত্রীনা ফোংদোকখি। মখল খুদিংমক্কী তেরোরিজম অমদি মখোয়বু তেংবাংলিবশিংবু মুথৎনবা মরী লৈনবশিংনা খুদক্তা এক্সন লৌখৎপগী মরুওইবা অদুদা প্রধান মন্ত্রীনা অকনবা ৱাফম থমখি। হয়েং অবু ধাবীদা পাংথোক্কদৌরিবা ওর্গনাইজেসন ওফ ইস্লামিক কোওপরেসন (ও.আই.সি.)গী মপাল থৌরম পুবা মন্ত্রীশিংগী ৪৬শুবা কাউন্সিলদা অথোইবা মীথুংলেন ওইনা ভারতকী মপাল থৌরম পুবা মন্ত্রীনা শরুক য়াগদৌরিবা পুৱারী ওইরবা মতৌ অদু লুচিংবা অনিমক্না খঙমিন্নখি।
ছথ পুজানা লাকপদা প্রধান মন্ত্রীনা য়াইফ-পাউজেল পীখ্রে

শেংলবা ছথ পুজাগী থৌরমদা প্রধান মন্ত্রী নরেন্দ্র মোদীনা মীয়ামদা য়াইফ-পাউজেল পীরি। প্রধান মন্ত্রীনা হায়খি “শেংলবা মহাপ্রব ছথ থৌরমদা লৈবাক্কী মীয়ামদা ঐনা থমোই শেংনা য়াইফ-পাউজেল পীজরি। মহাক্কী মতিক মঙালনা নুমিৎ কৌবা লাইনা ঐখোয় খুদিংমক্তা মতম পুম্নমক্তা ঙালহনবা ওইরসনু অমসুং ঐখোয়গী লৈবাক অসি মাইপাকপা অমসুং নুংঙাইবগী অনৌবা তাঙ্ককশিংদা মখা তানা কাখৎপা ওইরসনু”।